Khaled Ben Yahia

Khaled Ben Yahia (, s. 12. marraskuuta 1959) on tunisialainen entinen jalkapalloilija ja nykyinen jalkapallovalmentaja. Elokuusta 2014 lähtien hän on toiminut Espérancen päävalmentajana.

Valmennusura
Ben Yahia siirtyi valmentajaksi 1990-luvulla pelaajauransa jälkeen ja aloitti tehtävät ES Zarzisin luotsina kauden 1995–1996 lopulla korvattuaan Mokhtar Tlilin. Kauden päätteeksi hän siirtyi Espérancen päävalmentajaksi, jossa Ben Yahia pelasi myös aktiiviurallaan. Kausi 1996–1997 osoittautui menestyksekkääksi, kun joukkue sijoittui Tunisian pääsarjassa toiseksiTunisia 1996/97 rsssf.com Viitattu 12.12.2009  ja saavutti Tunisian cupin ja CAF Cupin voitot. Seuraavalla kaudella hän matkasi AS Marsan päävalmentajaksi, mutta kauden lopulla joutui erotetuksi. Ben Yahia sai myöhemmin kauden 1999–2000 lopulla CS Sfaxienin valmennusvastuun ja johdatti joukkueen Arabian Mestarien liigan voittoon. Tunisian pääsarjassa puolestaan joukkue sijoittui lopulta kolmanneksi. Matka jatkui vuonna 2002 ES Zarzisin valmentajaksi toistamiseen kesken kauden, mutta joutui tällä kertaa itsekin erotetuksi. Hänet korvasi Moncef Mcharek. Ben Yahia palasi kuitenkin Espérancen valmentajaksi kaudeksi 2005–2006 ja johdatti joukkueen Tunisian-mestariksi ja toistamiseen Tunisian cupin voittoon. Kauden jälkeen Ben Yahia on toiminut hetkellisesti EGS Gafsan ja AS Marsan valmentajana vuosina 2008 ja 2009.

Elokuussa 2014 Ben Yahia siirtyi Espérancen päävalmentajaksi.Ben Yahia remplace Desabre footafrica365.fr 16.8.2014 Viitattu 19.8.2014 

Meriitit
Tunisian cup: 1997, 2006
Hopeaa: 2000
CAF Cup: 1997
Arabian Mestarien liiga: 2000
Tunisian-mestaruus: 2006
CAF Super Cup
Hopeaa: 2008

Lähteet

Luokka:Tunisialaiset jalkapalloilijat
Luokka:Tunisialaiset jalkapallovalmentajat
Luokka:Vuonna 1959 syntyneet
Luokka:Elävät henkilöt